钦定古今图书集成/历象汇编/乾象典/第091卷 > 《念奴娇》〈雪〉姚勉
## 钦定古今图书集成/历象汇编/乾象典/第091卷 > 《念奴娇》〈雪〉姚勉

鹴裘夜冷，怪地炉煨酒，经时难热。晓起盘风天舞絮，
拍手儿童欢悦。客里新吟，天葩翦巧，思与梅争发。使
君属和，雪花同是三绝。　未须赋就梁园，阳春拍调，
压倒唐元白。早晚联镳花底去，共看朝霞银阙。朝退
归来，清虚堂里，醉洒淋漓墨。而今且对，聚星堂上宾
客。